open-index/open-wikipedia-markdown huggingface dataset:
אדאמה בוג'אנג

**אדאמה בוג'אנג** (באנגלית: **Adama Bojang**; נולד ב-28 במאי 2004 בבאקאו שבגמביה) הוא כדורגלן גמביאני המשחק בעמדת החלוץ בקבוצת סטאד ריימס.

## קריירת מועדונים
בוג'אנג החל את הקריירה המקצוענית שלו בקבוצת סטיב ביקו. בשנת 2021 סייע לקבוצה להעפיל לליגת העל הגמביאנית.

ב-28 ביולי 2023 חתם על חוזה לחמש שנים בסטאד ריימס מליגת העל הצרפתית.

ב-7 בספטמבר 2024 הושאל לגראסהופרס ציריך השווייצרית עד לסוף העונה.

## קריירה בינלאומית
נכלל בסגל נבחרת גמביה עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים גמביאנים
קטגוריה:חלוצי כדורגל גמביאנים
קטגוריה:כדורגלני סטאד ריימס
קטגוריה:כדורגלני גראסהופרס ציריך
קטגוריה:גמביאנים שנולדו ב-2004
ולנטין קרבוני

**ולנטין קרבוני** (בספרדית: **Valentín Carboni**; נולד ב-5 במרץ 2005 בבואנוס איירס שבארגנטינה) הוא כדורגלן ארגנטינאי-איטלקי המשחק בעמדת הקשר ההתקפי בקבוצת גנואה מהסרייה א'.

## חיים אישיים
קרבוני הוא בנו של כדורגלן העבר אסקיאל קרבוני , ואחיו של כדורגלן מונצה פרנקו קרבוני .

## קריירת מועדונים
קרבוני גדל במחלקות הנוער של לנוס, קטניה ואינטר מילאנו. ב-1 באוקטובר 2022 ערך את הופעת הבכורה שלו בקבוצה הבוגרת של אינטר מילאנו, בהפסד 2-1 לרומא במסגרת המחזור השמיני בסרייה א' לעונת 2022/2023. ב-1 בנובמבר ערך את הופעת הבכורה שלו בליגת האלופות, בהפסד 2-0 לבאיירן מינכן במסגרת שלב הבתים לעונת 2022/2023. ב-21 ביוני 2025 הבקיע את שערו הראשון עבור אינטר בגביע העולם למועדונים בניצחון 2-1 נגד אורווה רד דיימונדס בשלב הבתים.

ב-18 ביולי 2025 הושאל לעונה אחת לגנואה.

## קריירה בינלאומית
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:כדורגלנים איטלקים
קטגוריה:קשרי כדורגל ארגנטינאים
קטגוריה:קשרי כדורגל איטלקים
קטגוריה:בואנוס איירס: כדורגלנים
קטגוריה:כדורגלני אינטר מילאנו
קטגוריה:כדורגלני מונצה
קטגוריה:ארגנטינאים ממוצא איטלקי
קטגוריה:כדורגלני קופה אמריקה 2024
קטגוריה:ארגנטינאים שנולדו ב-2005
קטגוריה:איטלקים שנולדו ב-2005
קטגוריה:כדורגלני גנואה
רומן וגה

**רומן גבריאל וגה** (בספרדית: **Román Gabriel Vega**; נולד ב-1 בינואר 2004 בבואנוס איירס שבארגנטינה) הוא כדורגלן ארגנטינאי המשחק בעמדת המגן השמאלי בקבוצת זניט סנקט פטרבורג.

## קריירת מועדונים
וגה גדל במחלקת הנוער של ארחנטינוס ג'וניורס. ב-9 במאי 2021 ערך את הופעת הבכורה שלו בקבוצה הבוגרת של המועדון, בניצחון 2-0 על אסטודיאנטס לה פלאטה במסגרת המחזור ה-13 בליגת העל הארגנטינאית לעונת .

בחודש ספטמבר 2022 הושאל וגה למשך עונה אחת לברצלונה אתלטיק, קבוצת המילואים של ברצלונה.

ביולי 2025 חתם בזניט סנקט פטרבורג מליגת העל הרוסית בכדורגל.

## קריירה בינלאומית
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני זניט סנקט פטרבורג
קטגוריה:כדורגלני ארחנטינוס ג'וניורס
קטגוריה:כדורגלני ברצלונה אתלטיק
קטגוריה:ארגנטינאים שנולדו ב-2004
יחסי לבנון–קוסובו

**יחסי קוסובו–לבנון** הם היחסים בין **[[לבנון]]** ו**[[קוסובו]]**. כיום בין שתי המדינות אין יחסים דיפולמטיים פורמליים, שכן לבנון אינה מכירה בקוסובו כמדינה ריבונית.

## היסטוריה
בפגישה ב-28 במאי 2009 עם שר החוץ של קוסובו, , אמר שגריר לבנון באו"ם נואף סלאם, כי לבנון תמשיך לתמוך בקוסובו וכי ממשלת לבנון מקווה להכיר בה. בפגישה בנובמבר 2009 בין משלחת מאלבניה בראשות סגנית שר החוץ, אדית הרקסי, ובכירים מלבנון, כולל ראש ממשלת לבנון סעד אל-חרירי, אמר הצד הלבנוני כי לבנון תכיר בקרוב בקוסובו. עם זאת, מאוחר יותר דווח כי שגריר לבנון בבלגרד, צ'האד מועלם, אמר כי אין אפשרות שלבנון תכיר בקוסובו בזמן הקרוב, וכי היא תחכה להחלטת בית הדין הבין-לאומי לצדק (ICJ).

בפגישה עם יו"ר הפרלמנט האלבני  בפברואר 2012, אמר ראש ממשלת לבנון, נג'יב מיקאתי, כי סוגיית ההכרה בקוסובו נשקלת ברצינות רבה.

בדצמבר 2013 הבטיח שר החוץ הלבנוני עדנאן מנסור לשקול את בקשתה של קוסובו להכרה בה.

ב-29 בנובמבר 2018 ביקר שר החוץ הלבנוני ג'בראן באסיל בבלגרד ואישר במסיבת עיתונאים משותפת עם מקבילו הסרבי, איוויצה דאצ'יץ', כי לבנון תומכת ב"ריבונותה ושלמותה הטריטוריאלית" של סרביה. באסיל הוסיף גם כי "לבנון וסרביה חולקות נטיות ריבוניות משותפות, כמו גם דחייתן של פילוג ובידוד."

## הערות שוליים

קטגוריה:לבנון: יחסי חוץ לפי מדינה
קטגוריה:קוסובו: יחסי חוץ לפי מדינה
ג'ושוע וינדר

**ג'ושוע ליאם וינדר** (באנגלית: **Joshua Liam Wynder**; נולד ב-2 במאי 2005 בלואיוויל שבקנטקי, ארצות הברית) הוא כדורגלן אמריקאי המשחק בעמדת הבלם בקבוצת בנפיקה ליסבון.

## קריירת מועדונים
וינדר גדל במחלקת הנוער של לואיוויל סיטי. בשנת 2021 החל לשחק בקבוצה הבוגרת של המועדון במסגרת ה-USL, ליגת המשנה האמריקאית. ב-8 ביוני 2023 חתם בבנפיקה ליסבון והחל לשלק בקבוצת המילואים מהליגה הפורטוגלית השנייה. 

## קריירה בינלאומית
נכלל בסגל נבחרת ארצות הברית עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:אמריקאים ילידי קנטקי
קטגוריה:כדורגלני בנפיקה ליסבון
קטגוריה:לואיוויל: אישים
קטגוריה:ספורטאים זרים בפורטוגל
קטגוריה:אמריקאים שנולדו ב-2005
ניקו טקהאשי

**ניקו טקהאשי סנדגורטה** (ביפנית: **高橋センダゴルタ仁胡**, בספרדית: **Niko Takahashi Cendagorta**; נולד ב-17 באוגוסט 2005 בקורנייה שבספרד) הוא כדורגלן יפני-ארגנטינאי-ספרדי המשחק בעמדת ההמגן השמאלי בסרסו אוסקה.

## חיים אישיים
טקהאשי נולד בקורנייה שבספרד לאם יפנית ולאב ארגנטינאי.
## קריירת מועדונים
טקהאשי גדל במחלקות הנוער של FCB פניאס, סן קוגאט וקורנייה. בשנת 2019 הצטרף למחלקת הנוער של ברצלונה.

## קריירה בינלאומית
נכלל בסגל נבחרת יפן עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים יפנים
קטגוריה:מגני כדורגל יפנים
קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני סרסו אוסקה
קטגוריה:יפנים שנולדו ב-2005
קטגוריה:ארגנטינאים שנולדו ב-2005
קטגוריה:ספרדים שנולדו ב-2005
סימונה פפונדי

**סימונה פפונדי** (באיטלקית: **Simone Pafundi**; נולד ב-17 באוגוסט 2005 במונפאלקונה שבאיטליה) הוא כדורגלן איטלקי המשחק בעמדת הקשר ההתקפי בקבוצת סמפדוריה, בהשאלה מאודינזה.

## קריירת מועדונים
פפונדי גדל במחלקות הנוער של UFM מונפאלקונה ואודינזה. ב-22 במאי 2022 ערך את הופעת הבכורה שלו בקבוצה הבוגרת של אודינזה, בניצחון 4-0 על סלרניטנה במסגרת המחזור ה-38 והאחרון בסרייה א' לעונת 2021/2022.

## קריירה בינלאומית
ב-16 בנובמבר 2022 ערך פפונדי את הופעת הבכורה שלו בנבחרת איטליה, בניצחון 3-1 על נבחרת אלבניה במשחק ידידות.

נכלל בסגל נבחרת איטליה עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני אודינזה
קטגוריה:כדורגלני נבחרת איטליה
קטגוריה:כדורגלני לוזאן
קטגוריה:כדורגלני סמפדוריה
קטגוריה:איטלקים שנולדו ב-2006
STS-88

**STS-88** הייתה משימתה ה-13 של מעבורת החלל אנדוור, משימת המעבורת הראשונה לתחנת החלל הבין-לאומית. המעבורת הביאה איתה מודול Unity שחובר לתחנת החלל.  

## צוות
* **מפקד המשימה** -  רוברט קבאנה
* **טייס** -  פרדריק סטרקו
* **מומחה משימה 1** -  ג'רי רוס
* **מומחה משימה 2** -  ננסי קרי גרג
* **מומחה משימה 3** -  ג'יימס ניומן
* **מומחה משימה 4** -  סרגיי קריקאליוב (סוכנות החלל הרוסית)

## תיאור המשימה
המעבורת שוגרה ב-4 בדצמבר 1990 אחרי דחיית השיגור ב-3 בדצמבר עקב התרעה על תקלה. ב-5 בדצמבר בוצעו הכנות לחיבור מודול יוניטי שהיה בתא המטען של המעבורת למודול Zarya שכבר היה בחלל. ב-6 בדצמבר בוצעו תמרונים שאפשרו להתקרב למודול "זאריה" כך שהוא היה בהשגה על ידי זרוע רובוטי של המעבורת. לאחר ההתקנה במשך מספר ימים בוצעו מספר פעילויות חוץ רכביות של חיבור בין המודולים הרוסי והאמריקאי. במהלך פעילויות אלו הותקנו כבלים שמחברים בין המודולים והותקנו אנטנות נוספות. ב-10 בדצמבר נפתחו מעברים פנימיים בין המודולים. רוברט קבאנה וסרגיי קריקאליוב נכנסו תחילה למודול Unity וממנו למודול Zarya. ב-11 בדצמבר המשיכו פעולות בהכשרת מודולים לעבודה. בסוף היום מעברים למודולים נסגרו.
 
ב-12 בדצמבר בוצע פעילות חוץ רכבית שלישית שנמשכה 7 שעות. ג'רי רוס וג'ים ניומן המשיכו בהרכבת ציוד כהכנה לפעילויות שיבוצעו על ידי משימה STS-96.

ב-13 בדצמבר מעבורת התנתקה מתחנת החלל הבין-לאומית. ב-14 בדצמבר צוות המעבורת שחרר למסלול לוויין MightySat-1 שתוכנן בחיל האוויר של ארצות הברית לבדיקת טכנולוגיות חדשות.

מעבורת נחתה ב-15 בדצמבר במסלול נחיתה מס' 15 במרכז החלל קנדי.

## ראו גם
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-088
קטגוריה:1998 בארצות הברית
בן שטרית

**בן שטרית** הוא שם משפחה נפוץ ביהדות מרוקו. לשם המשפחה ייתכנו כמה מקורות: מהמילה הערבית שפירושה אמיץ, מהמילה זר או שמשמעותו חכם. 

## הערות שוליים

קטגוריה:שמות משפחה ביהדות מרוקו
בוראץ צ'אצ'אק

**מועדון הכדורסל בוראץ צ'אצ'אק** (בסרבית: **Košarkaški klub Borac Čačak**) הוא מועדון כדורסל מצ'אצ'אק, סרביה, המשחק ב ובליגת העל הסרבית.

## היסטוריה
### 1945–1992
בוראץ שיחקה בליגה היוגוסלבית מאז 1952. במועדון גדלו ראדמילו מישוביץ' (מלך הסלים בליגה בשנות ה-70), דראגן קיצ'נוביץ', ז'ליקו אובראדוביץ' ושחקנים רבים נוספים שהטביעו חותם משמעותי בכדורסל האירופי, היוגוסלבי והסרבי. בעונת 1972/73 סיימה הקבוצה במקום הרביעי בעונה הסדירה, מה שנחשב אז להצלחה גדולה למועדון מהעיר הקטנה. בעונה הבאה השתתפה הקבוצה בגביע קוראץ'. בעונת 1978/79 סיימה הקבוצה במקום החמישי וקבוצת הנוער של המועדון זכתה באליפות יוגוסלביה.

### 1992–2017
בתקופת הרפובליקה הפדרלית של יוגוסלביה, לאחר התפרקות יוגוסלביה, השתתפה בוראץ בקביעות בליגת העל של סרביה ומונטנגרו בכדורסל. בעונת 1992/93 הגיע המועדון לחצי גמר הגביע היוגוסלבי, ולאחר עצמאות מונטנגרו ב-2006 השתתף בליגת העל הסרבית. בעונת 2009/10 סיימה הקבוצה במקום הראשון בעונה הסדירה, אך הודחה מאוחר יותר בשלב הסופרליג, בו השתתפו קבוצות הליגה האדריאטית הסרביות. בעונות 2015/16 ו-2016/17 סיימה הקבוצה במקום השני בעונה הסדירה, אך בשתי העונות הודחה בשלב הסופרליג.

### 2017–הווה
החל מעונת 2017/18 שיחק המועדון, מלבד בליגה הסרבית, גם בליגה האזורית החדשה, הליגה האדריאטית השנייה. בעונתה הראשונה סיימה בוראץ ראשונה בעונה הסדירה, אך הודחה בפלייאוף. גם בשלוש העונות הבאות בליגה הסרבית סיימה הקבוצה במקום הראשון בתום העונה הסדירה. בעונת 2019/20, אשר נקטעה עקב השפעת מגפת הקורונה על הספורט, עלה המועדון, שסיים במקום הראשון בעונה הסדירה לפני שהופסקה, ל הראשונה.

בוראץ סיימה את הופעת הבכורה שלה בעונת  במקום ה-11 עם מאזן 8–18. בעונה שלאחר מכן שיפרה את מאזנה ל-9–17, אך נאלצה לשחק בפלייאוף הירידה בשל תקנות הליגה לקבוצות סרביות. עם זאת, היא ניצחה את אלופת הליגה השנייה זלטיבור בסדרת הטוב מ-3 ונשארה בליגה. בעונתה השלישית ברציפות בליגה האדריאטית סיימה בוראץ במקום ה-13 ונמנעה מהדחה ישירה עם ניצחון חוץ על בודוצ'נוסט העדיפה במחזור האחרון. בפלייאוף הירידה גברה הקבוצה על הליוס דומז'אלה 2–1 בסדרה ונשארה בליגה.

## עונה אחר עונה

## תארים
;הליגה השנייה של יוגוסלביה
* **זכייה (1)**: 1980/81
;הליגה השנייה של סרביה ומונטנגרו
* **זכייה (2)**: 1998/99, 2003/04
;גביע הליגה של סרביה
* **זכייה (1)**: 2013/14

## שחקנים בולטים
ממוזער|בוראץ הול, אולמה הביתי של הקבוצה
*  ז'ליקו אובראדוביץ'
*  זוראן ארצג
*  דושקו סבאנוביץ'
*   ראדיסאב צ'ורצ'יץ'
*  דראגן קיצ'נוביץ'
*  מירוסלב ראדוליצה
*  מילוש תאודוסיץ'

## הופעות בינלאומיות

## קישורים חיצוניים

* פרופיל, ב-eurobasket.com

## הערות שוליים

קטגוריה:קבוצות כדורסל יוגוסלביות
קטגוריה:קבוצות כדורסל סרביות
צ'זארה קזאדיי

**צ'זארה קזאדיי** (באיטלקית: **Cesare Casadei**; נולד ב-10 בינואר 2003 ברוונה שבאיטליה) הוא כדורגלן איטלקי המשחק בעמדת הקשר בטורינו מהסרייה א'.

## קריירת מועדונים
קזאדיי גדל במחלקות הנוער של צ'רביה, צ'זנה, אינטר מילאנו וצ'לסי. ב-30 בינואר 2023 הושאל קזאדיי מצ'לסי לרדינג מהפוטבול ליג צ'מפיונשיפ עד לתום עונת . ב-4 בפברואר ערך את הופעת הבכורה שלו במועדון, בתיקו 2-2 נגד ווטפורד במסגרת המחזור ה-30 בליגה. ב-15 במרץ הבקיע את שער הבכורה שלו במועדון, בהפסד 2-1 לבלקברן רוברס במסגרת המחזור ה-37 בליגה.

ב-2 בפברואר 2025 חתם קזאדיי בטורינו.

## קריירה בינלאומית
נכלל בסגל נבחרת איטליה עד גיל 20 לטורניר גביע העולם עד גיל 20 בשנת 2023 ואף היה מלך שערי הטורניר עם שבעה שערים.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני צ'לסי
קטגוריה:כדורגלני רדינג
קטגוריה:כדורגלני לסטר סיטי
קטגוריה:כדורגלני טורינו
קטגוריה:איטלקים שנולדו ב-2003
סטנסמור דין

**סטנסמור דין** (באנגלית: **Stansmore Dean**; 3 ביוני 1866 – 15 בדצמבר 1944) הייתה אמנית סקוטית הידועה בציורי השמן שלה. היא הייתה חברה בקבוצה של נשים אמניות ומעצבות הידועות בשם "בנות גלאזגו".

## ביוגרפיה
סטנסמור ריצ'מונד לסלי דין נולדה בגלאזגו ב-3 ביוני 1866, הצעירה מבין ששת ילדיהם של ג'ין לסלי ואלכסנדר דוידסון דין (1814–1910). אביה היה אמן וחרט מאברדין שהיה שותף להקמת חברת הדפוס Gilmour and Dean Ltd בשנת 1846. היא למדה בבית הספר לאמנות של גלאזגו מ-1883 עד 1889, שם כללו בני דורה את בסי מקניקול וצ'ארלס רני מקינטוש. בשנת 1890 היא הייתה הסטודנטית הראשונה שזכתה במלגת הנסיעות של בית הספר, ובעזרתה נהגה לנסוע לפריז כדי ללמוד אצל גוסטב קורטואה באקדמיה קולרוסי.

דין הציגה לראשונה את עבודתה ב-1894 במכון גלאזגו והמשיכה להציג שם באופן קבוע עד 1910. היא גם הציגה בפייסלי, גלריית ווקר לאמנות בליברפול, באקדמיה המלכותית הסקוטית ופעמיים בחברה הבינלאומית בלונדון. ייתכן שעבודתה המוקדמת הושפעה מנשיאי האגודה ג'יימס מקניל ויסלר. בשנת 1899, ציורה "מהרהר" התקבל בסלון פריז. שם חשבו בטעות שהיא גבר בשל שמה הפרטי סטנסמור.

כשחזרה מלימודים מפריז פתחה דין סטודיו ב-1894 ברחוב ווסט ריג'נט, גלאזגו. היא בילתה בקביעות את חודשי הקיץ בצרפת ובהולנד ובזמן שהייתה במושבת האמנים בפולנדם יצרה רישומי שמן, רישומים ודיוקנאות של גברים ונשים בתלבושות מסורתיות. הציור שלה מ-1895, "ההולנדית המסורתית" מציג את התלבושת ההולנדית הייחודית וכובע תחרה עם קצוות.
ממוזער|סטנסמור דין, דיוקן ביתה החורגת ז'אן
ב-30 באפריל 1902 נישאה דין את האמן רוברט מקולי סטיבנסון והייתה אם חורגת לבתו ז'אן. הם גרו בביתו של סטיבנסון, ליד בארדואי לוך במילנגבי.

בשנת 1905 היא ציירה דיוקן של הסופר הסקוטי ניל מונרו, ציור שנמצא כעת בגלריה הלאומית הסקוטית לפורטרטים באדינבורו.

דין הייתה חברה במועדון האמנים של גלאזגו. היא נבחרה לפקח על השינויים במתחם המועדון בכיכר בלית'סווד והיא בחרה בצ'ארלס רני מקינטוש כמעצב. נשיא ומועצת המועדון לא הסכימו עם בחירתה של דין במקינטוש וכתוצאה מכך היא התפטרה מתפקידה במחאה.

בשנת 1910 עברו דין וסטיבנסון למונטריי-סור-מר בצרפת שם שהו עד 1926. במהלך מלחמת העולם הראשונה הם עזרו לצורכי החיילים כשעברו בעיירה בדרכם לחזית.

ב-1932 היא ובעלה עברו לקירקודברייטשייר שם עשתה שימוש באולפני גרינגייט של האמנית ג'סי מריון קינג.

הראייה של דין החלה להיחלש והיא ציירה בתדירות נמוכה יותר.

דין נפטרה בקאסל דאגלס, קירקודברייטשייר ב-15 בדצמבר 1944.

## קישורים חיצוניים

## הערות שוליים

קטגוריה:ציירות סקוטיות
קטגוריה:ילידות 1866
קטגוריה:נפטרות ב-1944
הר דיסקברי

שמאל|ממוזער|250x250 פיקסלים| מפה טופוגרפית של הר דיסקברי (בקנה מידה 1:250,000) מ-USGS Mount Discovery
**הר דיסקברי** הוא הר געש שכבתי כבוי בולט ומבודד, השוכן בראש מצר מקמרדו וממזרח לקרחון קטליץ באנטארקטיקה. הוא משקיף על החלק הצפון-מערבי של מדף הקרח רוס. הוא מהווה מרכז של מסה בעלת שלוש זרועות שחצי האי בראון הוא שלוחה אחת שלו מצפון; מינה בלוף נמצאת שנייה ממזרח; השלישי הוא הר מורנינג ממערב.

הר דיסקברי התגלה על ידי המשלחת הלאומית הבריטית לאנטארקטיקה 1901-04 ונקרא על שם אוניית המשלחת – "דיסקברי".

## לקריאה נוספת

* "Antarctica Ultra-Prominences" Peaklist.org.
* 
* ["Skiing the Pacific Ring of Fire and Beyond"[. Amar Andalkar's Ski Mountaineering and Climbing Site. 2007 1997.
* U.S. Geological Survey Geographic Names Information System: Mount Discovery


## קישורים חיצוניים

* "הר דיסקברי, אנטארקטיקה" באתר פיקבאגר

## הערות שוליים

קטגוריה:חוף סקוט
קטגוריה:ארץ ויקטוריה: הרי געש
קטגוריה:ארץ ויקטוריה: הרים
קטגוריה:ניו זילנד: הרי געש שכבתיים
יחידת מודיעין גבולות נגב

ממוזער|250x250 פיקסלים|לוחמי יחידת מג"ן בלבוש טקטי
**יחידת מג״ן (מודיעין גבולות נגב [או יחידה 692]),** היא יחידת עילית ייעודית של משטרת ישראל למאבק בהברחות של אמצעי לחימה לא חוקיים בגבולותיה הדרומיים, המערביים והמזרחיים של ישראל.

לרוב היחידה פועלת באופן מוסווה ומסוערב, תוך הפעלת מגוון כלים ויחידות שותפות בכדי להתמודד עם האתגרים המבצעיים להם היא נדרשת מבחינת זמן ומרחב, כמו גם אל מול תעוזתם של הגורמים הפליליים.

בשל מאפייני הפעילות הייחודיים להם ומומחיותם, לוחמי היחידה נוטלים גם חלק במאבק בפשיעה הקשה בדרום.

היחידה היא חלק מיחידות המחוז הדרומי של משטרת ישראל וכפופה לימ"ר דרום שהוקם מחדש לאחרונה.

## תפקידי לוחמי יחידת מג"ן

# **עבודת [[משטרה]]:**
#* טיפול בפשיעה המאורגנת וביצוע מעצרים מורכבים ומסוכנים תוך כדי שימוש בטכניקות מסווגות
#* איסוף מודיעין איכותי עבור משטרת ישראל, צה"ל ושירות הביטחון הכללי
#* ביצוע משימות מיוחדות עבור מרחב נגב ומחוז דרום
# **[[מלחמה בטרור|לוחמה בטרור]]:**
#* מניעת הברחות אמצעי לחימה המיועדים לפשיעה חמורה וארגוני טרור (פעולות סיכול, בקו התפר, יהודה ושומרון, בקעת הירדן והערבה)
#* ביצוע משימות מיוחדות יחד עם צה"ל והשב"כ
המבצעים של יחידת מג"ן מסווגים, חלק מהפעולות מפורסמות תוך סיקור מוגבל שכן שיטת העבודה היא חשאית.

היחידה מגייסת לוחמים לשורותיה לאחר מעבר כשירות רפואית, מבחנים, ראיון וגיבוש. לוחמי היחידה הם יוצאי כוחות מיוחדים של צה"ל, יחידת המסתערבים של מג"ב, או בוגרי קורס פיקודי/קצינים בצה"ל.

## היסטוריה
יחידת מג"ן הוקמה בשנת 2008 על פי החלטה של המפכ"ל, לאור הצורך ביחידה שתתמחה במאבק בהברחות הסמים המסוכנים ואמצעי הלחימה בגבולותיה הדרומיים והמזרחיים של מדינת ישראל.

היחידה הופקדה בין השאר על טיפול בנגע הסמים המסוכנים בשטחי האש של צה"ל ופיתחה מודל שבמסגרתו מושמדים גידולי הקנאביס בשטח.

בשנת 2022 זכתה יחידת מג"ן בפרס היחידות המצטיינות של משטרת ישראל על פועלה בתחום הלחימה בפשיעה ובטרור.

## קישורים חיצוניים

* מחוז דרום (משטרה), באתר משטרת ישראל
* 
* 

## הערות שוליים

קטגוריה:יחידות משטרת ישראל
קטגוריה:יחידות משטרתיות ללחימה בטרור
קטגוריה:ישראל: לחימה בטרור
קטגוריה:להב 433
קטגוריה:מחוז הדרום (משטרה)
יחסי איטליה – קוסטה ריקה

בין **[[איטליה]]** ל**[[קוסטה ריקה]]** מתקיימים יחסים דיפלומטיים מאז 1849. שתי המדינות חברות ב-OECD ובאו"ם. לאיטליה יש שגרירות בסן חוסה, ולקוסטה ריקה יש שגרירות ברומא.

## היסטוריה
המגעים הראשונים בין קוסטה ריקה למדינות איטליה החלו בשנת 1849 עם ההכרה בקוסטה ריקה על ידי פרננדו השני, מלך ממלכת שתי הסיציליות. ב-1861 הכירה קוסטה ריקה בהכרזה על ממלכת איטליה על ידי ממלכת סרדיניה, ושנתיים לאחר מכן חתמו קוסטה ריקה וממלכת איטליה על הסכם ידידות.

היחסים בין שתי המדינות נעשו מתוחים במהלך מלחמת העולם השנייה. ב-8 בדצמבר 1941, יום לאחר המתקפה על פרל הארבור, הכריזה קוסטה ריקה על מלחמה נגד יפן, גרמניה ואיטליה. כתוצאה מכך, ממשלת קוסטה ריקה רדפה אזרחים ממדינות הציר שחיו בקוסטה ריקה, כמו גם את צאצאיהם.

לאחר המלחמה, שתי המדינות ביססו מחדש את יחסיהן ב-1948.

## הערות שוליים

קטגוריה:איטליה: יחסי חוץ לפי מדינה
קטגוריה:קוסטה ריקה: יחסי חוץ לפי מדינה
אלכסנדר ניקוליץ'

**אלכסנדר "אצה" ניקוליץ**' (בסרבית: **Александар "Аца" Николић**; 28 באוקטובר 1924 – 12 במרץ 2000) היה כדורסלן ומאמן כדורסל סרבי. הוא גם היה פרופסור בפקולטה לספורט וחינוך גופני באוניברסיטת בלגרד. לעיתים קרובות הוא מכונה **אבי הכדורסל היוגוסלבי**.

ניקוליץ' שימש כמנטור למאמני כדורסל צעירים רבים ביוגוסלביה, שחלקם – כמו בוז'ידאר מליקוביץ', דושאן איבקוביץ' וז'ליקו אובראדוביץ' – הצליחו כמאמנים בפני עצמם. ניקוליץ' זכה לכינוי "**הפרופסור**" ו"**[[סרג'נט (דרגה)|סמל]] הברזל**", ונכנס להיכל התהילה של הכדורסל ב-1998 ולהיכל התהילה של פיב"א ב-2007. בשנת 2008 הוא נבחר לאחד מ-50 התורמים הגדולים ליורוליג.

## ראשית חייו
אף על פי שהוריו התגוררו בברצ'קו, ניקוליץ' נולד בסרייבו שבממלכת הסרבים, הקרואטים והסלובנים, מפני שאמו ההרה, קריסטה, נכנסה לפתע לצירים בזמן שביקרה את אחותה בעיר. אלכסנדר הצעיר נהנה מחינוך מיוחס באדיבות אביו העשיר ג'ורג'ה, שהיה בן 62 כשנולד. לאחר שבילה את שנותיו הראשונות בברצ'קו, עבר ניקוליץ' עם משפחתו לבירה בלגרד.

ניקוליץ' למד בגימנסיה קראלי אלכסנדר בבלגרד. לאחר מכן למד רפואה ומשפטים באוניברסיטת בלגרד, וסיים את לימודיו ב-1946.

## קריירה
### כשחקן
ניקוליץ' שיחק בעמדת הסמול פורוורד במשך 7 עונות בליגה היוגוסלבית, מ-1945 עד 1951, במדי הצבא היוגוסלבי (1945), פרטיזן בלגרד (1946), הכוכב האדום בלגרד (1945, 1947–1949), ז'לזניקר צ'אצ'אק ואוקק בלגרד (1951). הוא זכה באליפות יוגוסלביה ב-1945 עם הצבא היוגוסלבי וב-1947, 1948 ו-1949 עם הכוכב האדום. הוא פרש במשחק במדי אוקק בלגרד ב-1951.

#### בנבחרת
ניקוליץ' היה חבר בנבחרת יוגוסלביה בכדורסל בסוף שנות ה-40, ושיחק במדיה ב-10 משחקים.

### כמאמן
לאחר שסיים את קריירת המשחק שלו הפך ניקוליץ' למאמן במועדונים בסרביה ובאיטליה, בעיקר באיניס וארזה.

#### בנבחרת
ניקוליץ' שימש כמאמן נבחרת יוגוסלביה בכדורסל בין 1951 ל-1965, ומאוחר יותר בין 1977 ל-1978. בתקופה זו הוא אימן שני חברים עתידיים בהיכל התהילה של פיב"א, בוריסלב סטנקוביץ' וקרשימיר צ'וסיץ'. הוא הוביל את יוגוסלביה לזכיות באליפות אירופה בכדורסל 1977 ואליפות העולם בכדורסל 1978, מדליות כסף באליפות העולם 1963, אליפות אירופה בכדורסל 1961 ואליפות אירופה בכדורסל 1965, ומדליית ארד באליפות אירופה בכדורסל 1963.

## מותו
ניקוליץ' מת ב-12 במרץ 2000 בבלגרד. הוא נקבר בסמטת האזרחים הנכבדים בבית הקברות החדש בבלגרד. לאחר מותו נקרא על שמו היכל אלכסנדר ניקוליץ', אולמן הביתי של הכוכב האדום, פרטיזן ואוקק בלגרד.

## ראו גם
*היכל אלכסנדר ניקוליץ'

## קישורים חיצוניים

*פרופיל, באתר היכל התהילה של פיב"א
*

## הערות שוליים

קטגוריה:כדורסלני אוקק בלגרד
קטגוריה:כדורסלני פרטיזן בלגרד
קטגוריה:כדורסלני הכוכב האדום בלגרד
קטגוריה:חברי היכל התהילה של פיב"א
קטגוריה:מאמני כדורסל סרבים
קטגוריה:כדורסלנים יוגוסלבים
קטגוריה:כדורסלנים סרבים
קטגוריה:סרייבו: אישים
קטגוריה:היכל התהילה של הכדורסל: מאמנים
קטגוריה:היכל התהילה של הכדורסל: כדורסלנים
קטגוריה:ילידי 1924
קטגוריה:נפטרים ב-2000
ואלראם השני, רוזן נסאו

**ואלראם השני, רוזן נסאו** (בגרמנית: **Walram II. von Nassau**; בערך 1220 – 24 בינואר 1276), היה רוזן נסאו והוא האב הקדמון של הענף הוולרמיאני של בית נסאו.

## ביוגרפיה
שמאל|ממוזער| סמל הרוזנים של נסאו מהענף הוולרמיאני
ואלראם היה בנם השני של היינריך השני, רוזן נסאו ומטילדה מחלרה וזוטפן, בתם הצעירה של אוטו הראשון, רוזן חלרה וריכרדיס מבוואריה (בעצמה בתו של אוטו הראשון, דוכס בוואריה מבית ויטלסבאך). ואלראם מוזכר לראשונה באמנה מיום 20 ביולי 1245.

ואלראם ירש את אביו לפני 1251, יחד עם אחיו אוטו הראשון. הם קיבלו הרשאות עיירה עבור הרבורן מהמלך הגרמני וילם בשנת 1251.

ואלראם ואוטו חילקו את הרוזנות שלהם ב-16 בדצמבר 1255 עם נהר לאהן כגבול. הסכם החלוקה ידוע כיום בשם *Prima divisio*. האזור שמדרום ללאהן: הלורדויות ויסבאדן, אידשטיין, האמטר ויילבורג (עם הוורהולץ) ובליידנשטט, הוקצו לוואלראם. טירת נסאו ותלויות (*Dreiherrische*),  ה-*Ämter* Miehlen ו-Schönau (מנזר Schönau ליד Strüth über Nastätten)  וכן ה-*Vierherrengericht*,  טירת לורנבורג, אסטראו (שהייתה בבעלות משותפת עם הרוזנים של דיאץ) והפייף בהסן נותרו בבעלות משותפת.מאוחר יותר, אולי זמן קצר לאחר סיום הסכם החלוקה, הביע ואלראם חוסר שביעות רצון מחלק מהוראות האמנה וקרא עליהם תיגר. לא ידוע אם כבר פעל בהשפעת מחלת הנפש ממנה סבל. מה שבטוח הוא שבהתקפת אי שפיות הוא שרף את העותק שלו של חוזה החלוקה.

ואלראם היה הופמרשל וגהיימראט של רודולף הראשון, מלך גרמניה.

ואלראם איבד כמה ערים, כולל נידרלהנשטיין, פפנהופן וואלנדר, לארכיבישוף של טריר. הוא גם המשיך את פיוד דרנבאכר נגד הסן. הוא מת - לכאורה מהפרעה נפשית - ב-24 בינואר 1276. ירש אותו בנו אדולף.

## משפחתו
ואלראם התחתן לפני 1250 עם אדלהייד מקצנלנבוגן, בתו של דיתר הרביעי, רוזן קצנלנבוגן והילדגונדה. נולדו להם הילדים הבאים:
* דיתר ( בערך 1250 - 23 בנובמבר 1307), היה הארכיבישוף של טריר 1300–1307.
* אדולף (בערך 1255 - 2 ביולי 1298), ירש את אביו כרוזן נסאו, היה מלך גרמניה 1292–1298.
* ריכרדיס (נפטרה ב-28 ביולי 1311), הייתה נזירה במנזר סנט קלרה במיינץ ואחר כך במנזר קלנטל שליד ויסבאדן.
* מתילדה (מתה צעירה).
* אימגינה (מתה לפני 1276), אולי נישאה לפרידריך מליכטנברג.

## קישורים חיצוניים

## הערות שוליים

קטגוריה:ילידי 1220
קטגוריה:נפטרים ב-1276
יחסי איטליה – הרפובליקה הדומיניקנית

**יחסי איטליה–הרפובליקה הדומיניקנית** הם היחסים הבילטרליים בין **[[איטליה]]** ל**[[הרפובליקה הדומיניקנית|רפובליקה הדומיניקנית]]**. היחסים בין שתי המדינות כוננו ב-22 במרץ 1854. לרפובליקה הדומיניקנית יש שגרירות ברומא, ולאיטליה יש שגרירות בסנטו דומינגו.

## היסטוריה
ב-3 באוקטובר 2019, לשכת המסחר האיטלקית–דומיניקנית ארגנה פגישה כדי לדון בפיתוח קשרים מסחריים ותיירותיים בין איטליה לרפובליקה הדומיניקנית. שגריר איטליה ברפובליקה הדומיניקנית, , אירח את הפגישה עם כמה שרי סחר מהרפובליקה הדומיניקנית.

## סחר
לשכת המסחר האיטלקית–דומיניקנית הוקמה כדי לחזק את קשרי הסחר בין שתי המדינות, במיוחד בייצוא ותיירות. בשנת 2019 ייצאה איטליה 338 מיליון דולר לרפובליקה הדומיניקנית, כאשר הייצוא הגדול ביותר הוא עבור תכשיטים. הרפובליקה הדומיניקנית ייצאה באותה שנה 64 מיליון דולר לאיטליה, הייצוא הגדול ביותר הוא עבור סגסוגות ברזל.

## הגירה
הדומיניקנים באיטליה החלו להגר לאיטליה בשנות ה-90 של המאה ה-20. עד 2014, יותר מ-28,000 דומיניקנים חיו באיטליה, כאשר הערים הנפוצות ביותר הן לה ספציה, רומא ומילאנו. בשנת 2018 חיו יותר מ-60,000 דומיניקנים באיטליה, מחציתם היו בעלי אזרחות איטלקית, וכמעט 300,000 ברפובליקה הדומיניקנית ממוצא איטלקי. דומיניקנים רבים ממוצא איטלקי מחזיקים בדרכון איטלקי.

## הערות שוליים

קטגוריה:איטליה: יחסי חוץ לפי מדינה
קטגוריה:הרפובליקה הדומיניקנית: יחסי חוץ לפי מדינה
מערת שאפור

**מערת שאפור** (בפרסית: **غار شاپور**) ממוקמת בקצה תנג-י צ'וגאן כשישה קילומטרים מהעיר בישאפור במחוז כאזרון. בפתח המערה ניצב פסל של שאפור הראשון (המלך הסאסאני השני) ולכן המערה נקראת על שמו. הפסל של שאפור, שגובהו כ-7 מטרים ורוחבו כשני מטרים, נחצב מזקיף ענק שהיה קיים במערה זו והוא עדיין עומד על כנו למרות הזמן הרב שחלף מאז יצירתו (265–270). ראש הפסל עדיין שלם, אבל שתי ידיו שבורות. הפסל נפל כנראה בעקבות רעידת אדמה והוחזר למקומו בהוראת מוחמד רזא שאה פהלווי בסביבות 1950.
בפתח המערה ישנן שתי כתובות אבן, אחת מהן היא תרגום הכתובת של שאפור בנקש-י רג'ב, והשנייה מתארת את מבצע הקמת הפסל שנפל בידי צבא השאה.

המערה היא חלק מהנוף הארכאולוגי הסאסאני בחבל פארס שהוכר על ידי אונסק"ו.

## גלריה

Shapoorcavestair.jpg|המדרגות המובילות למערת שאפור
غار_شاپور1_توسط_روح‌اله_یگانه.jpg|מערת שאפור
غار شاپور2 توسط روح‌اله یگانه.jpg|פנים המערה
Ghar Shapour-غار شاپور - panoramio.jpg|פסל שאפור הראשון במערה
نقش برجسته46 - panoramio.jpg|תקריב פני הפסל


## קישורים חיצוניים

## הערות שוליים

קטגוריה:איראן: אתרי מורשת עולמית
שאפור
קטגוריה:איראן: גאוגרפיה
בית הכנסת בקירואן

ממוזער|בית הכנסת
**בית הכנסת של קירואן** הוא בית כנסת לשעבר הממוקם בקירואן, תוניסיה.

## היסטוריה
### הקהילה היהודית במקום

עם הקמת העיר קירואן, נוצרה במקום קהילה יהודית גדולה. בעיר שכנה גם ישיבת קירואן, הנחשבת לישיבה החשובה הראשונה בצפון אפריקה והייתה קשורה קשר הדוק לישיבות בבל. עם זאת, הקהילה עזבה את קירואן לעיירות אחרות בתוניסיה בעקבות גירושה על ידי האלמוהדים באמצע המאה ה-11, לאחר שיהודים רבים שסירבו להתאסלם נהרגו. תחת שליטתה של השושלת החפסית בסוף המאה ה-12, מצבם של היהודים בקירואן השתפר בצורה ניכרת, אך היא לא חזרה למצב בו הייתה.

### בית הכנסת
הקהילה היהודית של קירואן הוקמה שוב בתקופת תוניסיה הצרפתית, ורק ב-1920 חזרה העיר לעברה היהודי התוסס עם חנוכת בית כנסת חדש הממוקם ברחוב סלאח-סויסי.

בסביבות שנות ה-70, עם עזיבתה מחדש של הקהילה היהודית לאחר עצמאותה של המדינה ומלחמת ששת הימים, הוסב בית הכנסת לשימוש כמדרסה על ידי השלטונות התוניסאיים.

לאורך השנים מצבו של בית הכנסת נהיה רעוע. ב-2015 הודיעו השלטונות התוניסאים על שיפוצו כחלק מתוכנית שיפוץ רחבה של מבני תפילה.

## קישורים חיצוניים

* The Jewish Community of Tunis באתר אנו - מוזיאון העם היהודי.

## הערות שוליים

קירואן
קטגוריה:קירואן
יחיאל מיכל זבלודובסקי

**יחיאל מיכל זבלודובסקי** (**ימבח"ז**; כ"ג בטבת תקס"ד, 7 בינואר 1904 – י"א בכסלו תר"ל, 15 בנובמבר 1869) היה רופא, אופטיקאי ופילנתרופ יהודי פולני, חוקר תורני ומשכיל. מחוקרי המדרש ואגדות חז"ל.

ספרו הראשון 'משען מים' (וילנה תרכ"ט) הניח כללים לדרכי דרשות חז"ל במדרשים ובאגדות הש"ס. מחקריו ועיוניו על מדרש רבה ראו אור במשך שנים במוספים התורניים של 'הכרמל' (בעיקר המאמרים על בראשית, שמות וויקרא רבה) וב'הנשר' של יוסף כהן-צדק. מאמריו על במדבר רבה הוכנו לדפוס על ידו, שנה לפני פטירתו בספר "מי מיכל" (וילנה תרל"ג).

על מצבת קברו נחרת:

ארכיון כתביו של זבלודובסקי ובו תכתובות עם אישים ידועי שם בתנועת ההשכלה, בעיתונות העברית ובתנועה הציונית, בתקופתו, מוחזק בידי אספנים פרטיים. הוא נמכר במכירה פומבית ב-2017.

## לקריאה נוספת
* נקרולוג ב"השחר", שנה א, גיליון יא–יב.
* א. דרויאנוב, 'מארכיוני', הארץ, 16 באוקטובר 1936.

## קישורים חיצוניים

* **[https://www.nli.org.il/he/newspapers/hcl/1869/11/21/01/article/3 אבל כבד לביאליסטוק]** (נקרולוג) ב"הכרמל", שנה ח (1869), גיליון 7.
*, 

## הערות שוליים

קטגוריה:נפטרים ב-1869
קטגוריה:ילידי 1804
קטגוריה:חוקרי מדרש ואגדה
קטגוריה:רופאים יהודים פולנים
קטגוריה:ביאליסטוק: אישים
קטגוריה:סופרים הידועים בשם עט
עופר לפידות

**עופר לפידות** (נולד ב-1950) הוא טייס וקצין צה"ל במילואים בדרגת תת-אלוף. שירת כמפקד בית הספר לטיסה, מפקד בסיס רמון וראש מחלקת תכנון וארגון בחיל האוויר.

## ביוגרפיה
לפידות נולד בקיבוץ גזית, בנם של אברי וחוה. ב-1969 התגייס לצה"ל וסיים קורס טיס במגמת קרב. הוא שירת כטייס סקייהוק בטייסת 110 וכטייס פנטום. הדריך בבית הספר לטיסה, פיקד על קורס מכין ושימש סמ"ט ב' בטייסת פנטום. עבר הסבה למטוסי F-15 ושירת כסמ"ט א' בטייסת 133. במלחמת לבנון הראשונה רשם שתי הפלות של מטוסי חיל האוויר הסורי, הראשונה בהן של מטוס מיג 23 ב-7 ביוני והשנייה של מיג 21 ב-11 ביוני 1982. בשנים 1985-1983 פיקד על טייסת 116 (מטוסי סקייהוק) והופקד על העברתה לבסיס נבטים. עבר הסבה למטוסי F-16 "נץ" ובשנים 1987-1985 פיקד על טייסת 110. בשנים 1989–1991 פיקד על בית הספר לטיסה ולאחר מכן שירת כמפקד בסיס רמון וכראש מחלקת תכנון וארגון במטה חיל האוויר עד שחרורו ב-1995.

לאחר שירות הקבע עבד כעוזר למנכ"ל ומנהל חברת בת של המשביר לצרכן. בהמשך שירת כקברניט בחברת אל על ומנהל תחום בטיחות ואיכות.

לפידות בעל תואר ראשון מאוניברסיטת בר-אילן ותואר שני בניהול מבית הספר של הצי ללימודים מתקדמים. הוא פעיל במחאה נגד הרפורמה המשפטית.

## קישורים חיצוניים
*עופר לפידות מספר על פגיעת ציפור במטוס עיט

## הערות שוליים

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס רמון
קטגוריה:מפקדי בית הספר לטיסה של חיל האוויר
קטגוריה:ראשי מחלקת תכנון וארגון בחיל האוויר
קטגוריה:טייסי אל על
קטגוריה:בוגרי אוניברסיטת בר-אילן
קטגוריה:גזית (קיבוץ): אישים
קטגוריה:חיילי חיל האוויר במלחמת יום הכיפורים
קטגוריה:חיילי חיל האוויר במלחמת לבנון הראשונה
קטגוריה:ישראלים שנולדו ב-1950
יחסי אינדונזיה–אנדורה

בין **[[אינדונזיה]]** ל**[[אנדורה]]** מתקיימים יחסים דיפלומטיים החל מ-1996.

## היסטוריה
היחסים בין שתי המדינות כוננו ב-26 במרץ 1996. כוננות היחסים נעשתה באמצעות הודעה משותפת שנחתמה בפריז בידי נציגי המדינות. נכון להיום, בין המדינות מתקיימים יחסים בילטרליים, כלכליים, מסחריים, תרבותיים ומדעיים.

בספטמבר 2017, שרי החוץ של אינדונזיה ואנדורה קיימו דיון בשולי העצרת הכללית של האומות המאוחדות בניו יורק.

בביקורו הרשמי של סגן שר החוץ של אינדונזיה באנדורה, הביע ראש ממשלת אנדורה אנטוני מרטי את הערכתו למאמצים שנעשו בחיזוק שיתוף הפעולה בין שתי המדינות.

## נציגויות דיפלומטיות

* לאינדונזיה אין שגרירות באנדורה, ושגרירות אינדונזיה בפריז אמונה על היחסים עם אנדורה.
* אנדורה אינה מיוצגת באינדונזיה, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:אינדונזיה: יחסי חוץ לפי מדינה
קטגוריה:אנדורה: יחסי חוץ לפי מדינה
מצודת בורג

**מצודת בורג** (באנגלית: **Borg Bastion**) היא פסגה בגובה של 3,730 מטרים (12,240 רגל), הנמצא ברכס ג'ונס הופקינס, במרחק של 1.7 מיל ימיים (3.1 ק"מ) מצפון-מערב של רכס החברה המלכותית שבארץ ויקטוריה.

השם ניתן על ידי הוועדה המייעצת לשמות אנטארקטיים ב־1994 לכבודו של סקוט ג. בורג, גאולוג שביצע מחקר בשטח באנטארקטיקה בשנים 1978–1994; החל מ־1992 הוא היה מנהל תוכנית למדעי האדמה הקוטבים במשרד התוכניות המדעיות לאנטארקטיקה במשרד למדעי הקוטבים, הקרן הלאומית למדע.

## הערות שוליים

קטגוריה:ארץ ויקטוריה: הרים
קטגוריה:חוף סקוט
Baby, You're a Rich Man

"**Baby, You're a Rich Man**" הוא שיר של להקת הרוק הבריטית הביטלס שיצא כבי-סייד לסינגל "All You Need Is Love" ב-7 ביולי 1967. ג'ון לנון ניגן את הקלביולין על רקע האבוב שלו, ויצר צליל שמרמז על שהנאי הודי. השיר הוקלט והופק באולפני אולימפיק סאונד בלונדון, מה שהופך אותו להקלטה הראשונה מבין הקלטות EMI של הביטלס שנוצרה כולה מחוץ לאולפני EMI.

"Baby, You're a Rich Man" הגיע למקום ה-34 במצעד בילבורד הוט 100 האמריקאי. בין התגובות המגוונות של המבקרים על השיר, בילבורד העריץ אותו כ"רוקר בטעם מזרחי עם קצב מדבק ומילים מורכבות", בעוד פיצ'פורק ביטל אותו כ"גרסה מדרגה שנייה לנושא הכסף של ג'ון לנון". מגזין הרולינג סטון דירג את "Baby, You're a Rich Man" במקום ה-68 ברשימת" 100 שירי הביטלס הגדולים ביותר".

## רקע
"Baby, You're a Rich Man" היה תוצאה של שילוב של שני שירים לא גמורים שנכתבו על ידי לנון ומקרטני באופן דומה ל-"A Day in the Life" ו-"I've Got a Feeling". שם העבודה, המבוסס על שיריו של לנון, היה "One of the Beautiful People", אליו הוסיף מקרטני את הפזמון "Baby, you're a rich man". בראיון תיאר לנון את השיר כ"שני חלקים נפרדים... שאולצו לשיר כאחד".

במהלך שנות השישים, "אנשים יפים" היה המונח שאימצו היפים בקליפורניה כדי להתייחס לעצמם. לדברי הסופר בארי מיילס, שהיה בין הדמויות המובילות במחתרת הבריטית ב-1967, לנון שאב השראה לשיר ממאמרים בעיתונים על תופעת ההיפים המתהווה. משערים שמקרטני כתב את הקטע שלו על מנהל הלהקה, בריאן אפשטיין. המילים של לנון הן בצורת חילופי שאלות ותשובות, בדוממה לזאת שבה השתמשו הוא ומקרטני בשיר "With a Little Help from My Friends". המוזיקולוג וולטר אוורט כתב כי השיר "שואל את בריאן אפשטיין ללא שם איך זה להיות אחד מ'האנשים היפים'", אוורט מוסיף: "הכינוי הזה שימש גם את ההיפים הקהילתיים וגם את אלה שמתערבבים עם הבדרנים המפורסמים ביותר". לנון טען כי משמעות השיר היא שכולם אנשים עשירים, ואמר: "המטרה הייתה להפסיק לגנוח. אתה איש עשיר וכולנו אנשים עשירים". ג'ורג' האריסון אמר כי המסר הוא שכל האנשים עשירים בתוך עצמם, ללא קשר לדאגות חומריות.

## קרדיטים
* ג'ון לנון - שירה, פסנתר, קלביולין
* פול מקרטני - קולות רקע, גיטרת בס, פסנתר
* ג'ורג' האריסון - קולות רקע, גיטרת קצב, גיטרה מובילה, מחיאות כפיים
* רינגו סטאר - תופים, טמבורין, מאראקות, מחיאות כפיים
**מוזיקאים נוספים**
* אדי קרמר - ויברפון
* מיק ג'אגר - קולות רקע

## קישורים חיצוניים

קטגוריה:שירי הביטלס
קטגוריה:שירים באנגלית
קטגוריה:שירי פופ פסיכדליים
קטגוריה:סינגלים בהוצאת קפיטול רקורדס
איבו דנאו

**איבו דנאו** (בסלובנית: **Ivo Daneu**; נולד ב-6 באוקטובר 1937) הוא כדורסלן ומאמן כדורסל עבר סלובני.

דנאו, ששיחק בעמדות הרכז והקלע, העביר את קריירת המשחק שלו באולימפיה ליובליאנה. הוא נבחר לספורטאי השנה ביוגוסלביה ב-1967 ולספורטאי השנה בסלובניה ב-1969. הוא נבחר לאחד מ-50 הכדורסלנים הגדולים בתולדות פיב"א ב-1991 והוכנס להיכל התהילה של פיב"א ב-2007.

## קריירת משחק
במהלך קריירת במועדונים שלו שיחק דנאו בקבוצות הנוער של ברניק מריבור בשנים 1949–1956, ובמדי אולימפיה ליובליאנה בקבוצות הבוגרים מ-1956 עד 1970. במדי אולימפיה הוא זכה באליפות הליגה היוגוסלבית בכדורסל שש פעמים (1957, 1959, 1961, 1962, 1966 ו-1970), ומספר 13 הוצא לגמלאות על ידי הקבוצה.

### קריירה בנבחרת הלאומית
דנאו שיחק 209 משחקים במדי נבחרת יוגוסלביה בכדורסל מ-1956 עד 1970. עם הנבחרת הוא זכה באליפות העולם בכדורסל 1970, במדליות הכסף בטורניר הכדורסל באולימפיאדת מקסיקו סיטי (1968), באליפויות העולם 1963 ו-1967 (אז נבחר גם ל-MVP של הטורניר) ובאליפויות אירופה 1961, 1965 ו-1969, ומדליית ארד באליפות אירופה בכדורסל 1963.

## קריירת אימון
דנאו שימש כמאמן אולימפיה לובליאנה בשנים 1970–1971 וכמאמן רודאר טרבובליה ב-1976.

## קישורים חיצוניים

* פרופיל, באתר פיב"א אירופה
* פרופיל, באתר היכל התהילה של פיב"א
* פרופיל, באתר אולימפיה ליובליאנה

## הערות שוליים

קטגוריה:כדורסלני אולימפיה ליובליאנה
קטגוריה:חברי היכל התהילה של פיב"א
קטגוריה:כדורסלנים באולימפיאדת מקסיקו סיטי (1968)
קטגוריה:כדורסלנים באולימפיאדת טוקיו (1964)
קטגוריה:כדורסלנים באולימפיאדת רומא (1960)
קטגוריה:כדורסלנים יוגוסלבים
קטגוריה:כדורסלנים סלובנים
קטגוריה:ילידי 1937
קטגוריה:מאמני כדורסל סלובנים
תחיא חאלים

**תחיא מוחמד חלים** (9 בספטמבר 1919 – 24 במאי 2003) הייתה אמנית מצרית, חלק מהתנועה האקספרסיבית המודרנית. כאמנית פלסטית מצרית, הייתה אחת החלוציות של תנועת הביטוי המודרנית באמנות המצרית בשנות ה-1960, שם היא הצטיינה בהבעת המוזרויות של הדמות המצרית בעבודותיה. רבות מעבודותיה עוסקות בתרבות הנובית, הנילוס, הסירות, והנושאים הפופולריים והלאומיים שבשבילם הוענק לה מספר פרסים כבוד במצרים ובחוץ.

## ביוגרפיה
תחיא חאלים נולדה בסודאן, שם התגוררה משפחתה. החינוך היסודי שלה היה בתוך הארמון המלכותי בקהיר, אביה זכה בפרס מפואד הראשון, מלך מצרים.

תחיא חאלים למדה אמנות אצל מורים רשמיים חשובים כמו הצייר הלבנוני יוסף טרבלסי והאמן היווני ג'רום, לאחר מכן הייתה תחת פיקוחו של האמן המצרי חאמד עבדאללה בסטודיו שלו בשנת 1943, ולאחר נישואיהם בשנת 1945, הם הלכו לפריז כדי להצטרף לאקדמיה ז'וליאן (1949-1951). כשחזרו למצרים, הם לימדו אמנות יחד בסטודיו הפרטי, במרכז העיר (קרוב לכיכר תחריר) בקהיר.

תחיא חאלים קיבלה שני מענקים (מלגות ) ייעודיים לייצור אמנותי בשנת 1960 ו-1975.

היא הציגה את עבודותיה בביאנלה בוונציה בשנים 1956, 1960 ו-1970.

## קישורים חיצוניים
* 
* 
* 
* 
* ביוגרפיה
* יצירות של תחיה חאלם
* 
* tahia halim's 96th birthday, 9 September 2015. Retrieved 27 December 2017

קטגוריה:ציירות מצריות
קטגוריה:אמנים אקספרסיוניסטים
קטגוריה:ציירים מצרים
קטגוריה:ילידות 1919
קטגוריה:מצרים שנולדו ב-1919
קטגוריה:נפטרות ב-2023
קטגוריה:נפטרים ב-2003
ראמז זרוקי

**ראמז אל-ערבי זרוקי** (בערבית: **رامز العربي زروقي**, בתעתיק מדויק: **ראמז אלערבי זרוקי**; נולד ב-26 במאי 1998 באמסטרדם שבהולנד) הוא כדורגלן אלג'יראי-הולנדי המשחק בעמדת הקשר האחורי בקבוצת טוונטה מליגת העל ההולנדית ובנבחרת אלג'יריה.

## קריירת מועדונים
זרוקי גדל במחלקות הנוער של אייאקס וטוונטה. בשנת 2019 החל לשחק בקבוצה הבוגרת של טוונטה במסגרת ליגת העל ההולנדית.

## קריירה בינלאומית
ב-25 במרץ 2021 ערך זרוקי את הופעת הבכורה שלו בנבחרת אלג'יריה, בתיקו 3-3 נגד נבחרת זמביה במסגרת מוקדמות גביע אפריקה לאומות 2021. ב-2 בספטמבר הבקיע את שער הבכורה שלו בנבחרת, בניצחון 0–8 על נבחרת ג'יבוטי במסגרת מוקדמות מונדיאל 2022.

הוא היה חלק מסגל הנבחרת לטורניר גביע אפריקה לאומות 2021 בשנת 2022, וערך הופעה אחת בטורניר.

נכלל בסגל נבחרת אלג'יריה לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:כדורגלנים אלג'יראים
קטגוריה:קשרי כדורגל הולנדים
קטגוריה:קשרי כדורגל אלג'יראים
קטגוריה:אמסטרדם: כדורגלנים
קטגוריה:כדורגלני טוונטה
קטגוריה:כדורגלני פיינורד
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:אישים ממוצא אלג'יראי
קטגוריה:הולנדים שנולדו ב-1998
עמית דניאלי

**עמית דניאלי** (נולד ב-25 באוגוסט 1985) הוא פרופסור למדעי המחשב באוניברסיטה העברית בירושלים המתמחה בתחום למידת מכונה.

## ביוגרפיה
דניאלי נולד וגדל בירושלים. למד בתיכון בויאר בירושלים. סיים תואר ראשון ותואר שני ודוקטורט במדעי המחשב ומתמטיקה באוניברסיטה העברית בירושלים. מנחיו לדוקטורט היו פרופ' נתי ליניאל ופרופ' שי שלו-שוורץ.

עבד בחברת גוגל כחוקר בארצות הברית בין 2015 ל־2017. עובד במשרה חלקית כחוקר בגוגל בתל אביב.

זכה במלגת אדמס לשנת תשע"ג מטעם האקדמיה הלאומית הישראלית למדעים על מחקר שפורסם בכתב העת למתמטיקה דיסקרטית ובו תרומה משמעותית המניחה בסיס מתמטי יציב לתחום למידת מכונה.

זכה במלגת אלון

נשוי ומתגורר בירושלים.

## קישורים חיצוניים

* האתר של עמית דניאלי

## הערות שוליים

קטגוריה:מדעני מחשב ישראלים
קטגוריה:בוגרי תיכון בויאר
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מדעי המחשב
קטגוריה:זוכי מלגת אלון
קטגוריה:ירושלים: אישים
קטגוריה:עובדי גוגל
קטגוריה:ישראלים שנולדו ב-1985
בדר א-דין בוענאני

**בדר א-דין בוענאני** (בערבית: **بدر الدين بوعناني**, בתעתיק מדויק: **בדר אלדין בוענאני**; נולד ב-8 בדצמבר 2004 בליל שבצרפת) הוא כדורגלן אלג'יראי-צרפתי המשחק בעמדת קשר הכנף בקבוצת שטוטגרט מהבונדסליגה ובנבחרת אלג'יריה.

## קריירת מועדונים
בוענאני גדל במחלקות הנוער של US רונשי וליל. בשנת 2021 החל לשחק בקבוצת המילואים של ליל. ב-7 ביולי 2022 חתם בוענאני בניס מליגת העל הצרפתית, והחל לשחק בקבוצת המילואים של המועדון. בחודש ינואר החל לשחק בקבוצה הראשונה של המועדון. בינואר 2024 עבר בוענאני ללוריין בהשאלה עד לסיום העונה, ואז חזר לניס. בעונת 2025/26 בוענאני רשם עונה טובה מאוד, בה הבקיע שלושה שערי ליגה לטובת ניס. 

את עונת 2025/26 החל בוענאני בניס, אך לקראת סיום חלון ההעברות חתם בשטוטגרט מהבונדסליגה על חוזה לחמש שנים. 

## קריירה בינלאומית
ב-23 במרץ 2023 ערך בוענאני את הופעת הבכורה שלו בנבחרת אלג'יריה, בניצחון 1–2 על נבחרת ניז'ר במסגרת מוקדמות גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים אלג'יראים
קטגוריה:קשרי כדורגל צרפתים
קטגוריה:קשרי כדורגל אלג'יראים
קטגוריה:ליל: כדורגלנים
קטגוריה:כדורגלני ניס
קטגוריה:כדורגלני נבחרת אלג'יריה
קטגוריה:כדורגלני לוריאן
קטגוריה:כדורגלני שטוטגרט
קטגוריה:צרפתים שנולדו ב-2004
הר רידולס

**הר רידולס** הוא הר אנטארקטי המתנשא לגובה של 3,295 מטרים, וממוקם ישירות בראש קרחון רודולף בהרי ויקטורי של ארץ ויקטוריה.

שמו ניתן לו בידי קבוצת הגאולוגים של קרחון מרינר של משלחת הסקר הגאולוגי האנטארקטי של ניו זילנד של 1966–67, על שם ברוס וו. רידולס, העוזר הגאולוגי של הקבוצה.

## הערות שוליים

קטגוריה:ארץ ויקטוריה: הרים
קטגוריה:חוף בורכגרווינק
אבני בעלבכ

**אבני בעלבכ** הן שישה גושי אבן רומיים מסיביים מעובדים שנמצאו בבעלבכ, לבנון, ששימשו כמגליתים.

שלוש האבנים הקטנות ביותר מתוך השש הן חלק מקיר במתחם הרומי של מקדש יופיטר , והן מוכרות כ-"טריליתון". משקלה של כל אחת מהאבנים הללו הוא כ-750–800 טונות.

שלוש האבנים הגדולות ביותר הן מונוליות רומאיות, שאינן חלק ממבנה גדול יותר: "אבן האישה ההרה" (משקל מוערך של כ-1,000 טונות), "אבן הדרום" (משקל מוערך של כ-1,242 טונות) ו-"האבן הנשכחת" (משקל מוערך של כ-1,650 טונות). יש המאמינים כי אבנים אלו נועדו למקדש יופיטר, אך בשל גודלן הן מעולם לא הוזזו ממקום מחצבתם.

על האבנים הללו מבוצע חקירות ארכאולוגיות, בעיקר על ידי קבוצות גרמניות וצרפתיות, מאז המאה ה-19.

## לקריאה נוספת

* 
* 
* 


## קישורים חיצוניים

## הערות שוליים

קטגוריה:מונוליתים
קטגוריה:לבנון: ארכאולוגיה
קטגוריה:סלעים
How Long Will I Love You?

"" הוא סינגל של להקת הפולק רוק הסקוטית, הווטרבויז, שמופיעה באלבום האולפן החמישי שלהם, *Room to Roam*. השיר נכתב על ידי מייק סקוט, והופק על ידי ברי בקט ומייק סקוט.

## מיקומי שיא

## גרסת אלי גולדינג

הזמרת האנגלית אלי גולדינג הוציאה גרסת כיסוי לשיר ב-10 בנובמבר 2013, כחלק מהאלבום *[[Halcyon Days]]*. השיר היה השיר הרשמי של Children in Need לשנת 2013. השיר מופיע בפסקול של הסרט כל הזמן שבעולם, על אף שלא הופיע בסרט כלל.

### מיקומי שיא

### נתוני מכירות

### היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2013
קטגוריה:שירי אלי גולדינג
קטגוריה:שירים באנגלית
קטגוריה:שירים מסרטי קולנוע
קטגוריה:בלדות פופ
קטגוריה:שירי פולק רוק
קטגוריה:סינגלים בהוצאת פולידור רקורדס
חוות פיצה

[ממוזער|שמאל|חוות פיצה ב[ויסקונסין|וויסקונסין, 2011]]
**חוות פיצה** (באנגלית: **Pizza farm**) היא חווה חקלאית שבה ממוקמת פיצרייה המגישה פיצות שעשויות מרכיבים שכולם או חלקם מיוצרים בחווה עצמה. חלק מחוות הפיצה הן חוות הדגמה, שהן גם מוסד חינוכי, ובהן מלמדים את המבקרים על חקלאות באמצעות הצגת אופן גידולם של מרכיבי הפיצה.

בחווה מגדלים לעיתים קרובות מרכיבים שניתן להשתמש בהם בפיצה, כמו חיטה לבצק, עגבניות ועשבי תיבול לרוטב, בשר חזיר לפפרוני, בקר לגבינה, ואפילו עצי הסקה לתנור האפייה. לחוות מסוימות יש גישה למרבצי פחם או גז טבעי שיכולים לשמש כדלקים לחימום התנור.

חלק מהחוות בנויות בצורה מעגלית, ומחולקות לחלקות שצורתן מזכירה את צורתן של פרוסות הפיצה.

בקנדה יש חוות פיצה המלמדת סטודנטים, וישנן חוות פיצה נוספות במדינה.

## חוות פיצה קולינרית
כמה מחוות הפיצה הן בעיקר פיצריות שמטרתן עסקית ולא חינוכית. חוות פיצה הפכו לפופולריות במינסוטה, ויסקונסין, איווה ובמדינות נוספות בארצות הברית.

## הערות שוליים

קטגוריה:פיצה
קטגוריה:חקלאות בחברה ובתרבות
רוני גולדשטיין

פרופ' **רוני גולדשטיין** הוא חוקר מקרא, פרופסור חבר בחוג למקרא באוניברסיטה העברית בירושלים.

גולדשטיין עוסק בספרות הנבואה, הן מבחינה ספרותית והן מבחינת האינטראקציה שלה עם המזרח הקדום והסהר הפורה. בנושאים אלה עסקו גם התזה (2000) וגם הדוקטורט שלו (2006), שנכתבו שניהם באוניברסיטה העברית, וכן ספרו "חיי ירמיהו" המבוסס על עבודת הדוקטורט, והמאמרים שפרסם. נכון לשנת 2023 הוא כותב את הפירוש לחלקו הראשון של ספר ישעיהו (פרקים א–לט, המכונים "ישעיהו הראשון") כחלק מסדרת "מקרא לישראל".

במשך כמה שנים עמד בראש תוכנית "רביבים". בין השנים 2020–2023 ערך את כתב העת "תרביץ" (עם שלמה נאה, שרית שלו-עיני ומשה הלברטל). מונה לפרופסור בשנת 2022.

מוריו של גולדשטיין, שלדבריו עיצבו את תפיסתו המחקרית, הם משה ויינפלד, שרה יפת, שלום מ' פאול, מנחם קיסטר, אלכסנדר רופא ויאיר זקוביץ.

גולדשטיין נשוי לד"ר גילה וכמן, חוקרת בתחום המדרש ואגדות חז"ל במכון שכטר.

## ספריו
* **חיי ירמיהו: גלגולי המסורת על נביא החורבן עד שלהי התקופה המקראית**, מוסד ביאליק, ירושלים 2013

## קישורים חיצוניים
* רוני גולדשטיין, באתר האוניברסיטה העברית בירושלים
* העמוד של גולדשטיין באתר אקדמיה.אדו

קטגוריה:בעלי תואר דוקטור מהאוניברסיטה העברית בירושלים
קטגוריה:חוקרי מקרא ישראלים
קטגוריה:סגל האוניברסיטה העברית בירושלים: מקרא
קטגוריה:ישראלים שנולדו ב-1971
אן דה מורטימר

**אן דה מורטימר** (באנגלית: **Anne de Mortimer**; 27 בדצמבר 1388 – 22 בספטמבר 1411) הייתה אצילה אנגלייה מימי הביניים ואם קדמונית לבית יורק, אחד הצדדים במלחמות השושנים של המאה ה-15. קו המוצא שלה הוא שהעניק לשושלת היורקיסטית את תביעתה לכס המלכות. אן הייתה אמו של ריצ'רד פלנטג'נט, דוכס יורק, ולפיכך סבתם של המלכים אדוארד הרביעי וריצ'רד השלישי, וסבתא רבתא של אדוארד החמישי.

## ראשית חייה
אן נולדה ב-27 בדצמבר 1388, והייתה הבכורה מבין ארבעת ילדיהם של רוג'ר מורטימר, רוזן מארץ' הרביעי (1374–1398), ואלינור הולנד, רוזנת מארץ' (1370–1405).  היו לה שני אחים, אדמונד מורטימר, רוזן מארץ' החמישי (1391–1425), ורוג'ר (1393–1413), וכן אחות, אלינור.

אביה היה נכדו של ליונל, דוכס קלרנס, בנו השני שנותר בחיים של אדוארד השלישי, מלך אנגליה, מה שהפך את מורטימר ליורש פוטנציאלי לכס המלכות בתקופת שלטונו של המלך חסר הילדים ריצ'רד השני. עם מותו של רוג'ר מורטימר בשנת 1398, תביעה זו עברה לבנו וליורשו, אחיה של אן אדמונד, רוזן מארץ'. בשנת 1399, ריצ'רד השני הודח על ידי הנרי הרביעי, מבית לנקסטר, מה שהפך את אדמונד מורטימר לאיום שושלתי על המלך החדש, שבתורו העמיד גם את אדמונד וגם את אחיו רוג'ר תחת משמורת מלכותית.

אן ואחותה אלינור נשארו בטיפולה של אמם, הרוזנת אלינור, אשר זמן לא רב לאחר מות בעלה הראשון, נישאה ללורד אדוארד צ'רלטון מפוויס. לאחר מות אמם ב-1405, האחיות הצליחו פחות טוב מאחיהם ותוארו כ"חסרי כל", והזדקקו ל-100 פאונד לשנה לעצמן ולמשרתיהן.

## משפחתה
ממוזער|סמל האצולה של אן דה מורטימר
בסביבות תחילת 1408 (כנראה לאחר 8 בינואר), אן התחתנה עם ריצ'רד מקוניסבורג (1385–1415), בנו השני של אדמונד, דוכס יורק (בנו הרביעי של המלך אדוארד השלישי). הנישואים נערכו בחשאי וכנראה בחיפזון, ללא ידיעת קרוביה הקרובים ביותר, ואושרו ב-23 במאי 1408 על ידי רשות האפיפיור.

לאן דה מורטימר וריצ'רד מקוניסבורג היו שני בנים ובת:
* איזבל מיורק (1409 – 2 באוקטובר 1484), אשר בשנת 1412, בגיל שלוש, התארסה לסר תומאס גריי, בנו ויורשו של סר תומאס גריי מהיטון (1384–1415), ממנו נולד לה בן אחד. איזבל נישאה בשנית, לפני ה-25 באפריל 1426 (הנישואים אושרו מאוחר יותר על ידי מתן רשות האפיפיור), עם הנרי בורצ'יר, רוזן אסקס הראשון.
* הנרי מיורק
* ריצ'רד מיורק, הדוכס השלישי מיורק (22 בספטמבר 1411 - 30 בדצמבר 1460), טוען יורקיסט לכס המלכות האנגלי, ואבי המלכים אדוארד הרביעי וריצ'רד השלישי, סבו של אדוארד החמישי.

## מותה
אן דה מורטימר נפטרה זמן קצר לאחר לידת בנה ריצ'רד ב-22 בספטמבר 1411. היא נקברה בקינגס לאנגלי, הרטפורדשייר, בארמון קינגס לאנגלי, בו שכנו קבריהם של הורי בעלה אדמונד מלאנגלי ואיזבלה מקסטיליה. לאחר פירוק המנזרים, שלושתם נקברו מחדש בכנסיית כל הקדושים, קינגס לאנגלי.

## אילן יוחסין

## לקריאה נוספת

* 
* 
* 
* 
* 
* 
* 
* 


## הערות שוליים

קטגוריה:ילידי 1388
קטגוריה:נפטרים ב-1411
מלחמת הכוכבים: הרפתקאות של ג'דיי צעירים

**מלחמת הכוכבים: הרפתקאות של ג'דיי צעירים** (באנגלית: **Star Wars: Young Jedi Adventures**) היא סדרת טלוויזיה מונפשת אמריקאית, שנוצרה עבור שירות הסטרימינג דיסני+ ורשת הטלוויזיה דיסני ג'וניור. הפרויקט הוא חלק מהזיכיון "מלחמת הכוכבים", והוא עוקב אחר קבוצת צעירים כשהם לומדים להיות אבירי ג'דיי בתקופת הרפובליקה הגבוהה, מאות שנים לפני הסרטים הראשיים של מלחמת הכוכבים. הסדרה מופקת על ידי Lucasfilm Animation ו-Wild Canary Animation, עם מייקל אולסון בתור שואוראנר ואליוט בור בתור הבמאי המפקח.

בסדרה מככבים. היא הוכרזה במאי 2022, כאשר אולסון ובור כבר צורפו לפרויקט. הליהוק של המדבבים ג'מאל אייברי ג'וניור, אמה ברמן, ג'ולייט דוננפלד, די בראדלי בייקר, ג'ונתן ליפו ופיוטר מייקל נחשף בפברואר 2023. שישה סרטים קצרים יצאו ביוטיוב לפני שידור הבכורה של הסדרה, לפני שהפכו לזמינים גם בדיסני+.

מלחמת הכוכבים: הרפתקאות של ג'דיי צעירים שודרה בבכורה ב-4 במאי 2023 בארצות הברית, בישראל ובעוד מדינות. הסדרה חודשה לעונה שלישית ואחרונה שתשודר ב-8 בדצמבר 2025.

## סקירה כללית של הסדרה

## עלילה
העלילה מתרחשת בתקופת הרפובליקה הגבוהה, מאות שנים לפני אירועי סרטי מלחמת הכוכבים הראשיים, מלחמת הכוכבים: הרפתקאות הג'דיי הצעירות עוקב אחר קבוצה של צעירים כשהם לומדים את דרכי הכוח, כולל חמלה, משמעת עצמית, עבודת צוות וסבלנות, להפוך לאבירי ג'דיי.

## דמויות
* **קאי ברייטסטאר** – צעיר ג'דיי שמקווה ללכת בדרכו של מאסטר הג'דיי יודה ולהפוך לאביר ג'דיי.
* **נאש דוראנגו** – טייסת מיודדת עם קאי והצעירים האחרים, וחוברת איתם כדי לצאת להרפתקאות.
* **ליס סוליי** – צעירת ג'די פנטורה שהיא חברתה הטובה ביותר של קאי.
* **נובס** – צעיר פובה ג'דיי שהוא חברו הטוב השני של קאי.

## מדבבים
הדיבוב העברי בוים על ידי תומר שביט והופק על ידי ענבר שטגר עזרא.

## פרקים
### עונה 1

### עונה 2

### עונה 3

## קצרים

### עונה 1

### עונה 2

## פרסים ומועמדויות

## קישורים חיצוניים

* 

## הערות שוליים

קטגוריה:סדרות מלחמת הכוכבים
קטגוריה:סדרות טלוויזיה אמריקאיות שעלו לשידור בשנת 2023
מייקי מדיסון

**מייקי מדיסון** (באנגלית: **Mikey Madison**; נולדה ב-25 במרץ 1999) היא שחקנית אמריקאית.

זוכת פרס האוסקר לשחקנית הטובה ביותר על תפקידה בסרט "אנורה" (2024).

התפרסמה בשל תפקידה בתור מקס פוקס בסדרה הקומית "דברים טובים יותר" (2016–2022) של רשת FX. ידועה גם בזכות תפקידיה בתור סוזן אטקינס בסרטו של קוונטין טרנטינו "היו זמנים בהוליווד" (2019), ובתור אמבר פרימן בסרט "צעקה" (2022).

## ביוגרפיה
מדיסון נולדה בשם מיכאלה מדיסון רוסברג למשפחה יהודית בלוס אנג'לס, קליפורניה. שני הוריה פסיכולוגים. יש לה ארבעה אחים, מתוכם אחד תאום. מדיסון עסקה ברכיבה תחרותית על סוסים. ניסתה כוחה במשחק לראשונה ב-2013 לאחר שאחותה התחתנה עם תסריטאי קולנוע.

## קריירה
מדיסון החלה את קריירת המשחק שלה בסרטים קצרים. היא שיחקה בסרט "פרישה", "תיבת פאני" וגם הסרט "נועד לגדולה".

בשנת 2015 שיחקה מדיסון בסרט העלילתי הראשון שלה "ליזה ליזה, השמיים אפורים".

בשנת 2016 החלה לככב בתור מקס פוקס בסדרת הקומדיה "דברים טובים יותר", כאשר חודשה לעונה חמישית ואחרונה בשנת 2022.

מ-2017 עד 2018 שיחקה מדיסון בתפקיד אורח בסדרת קומדיית אפלה של רשת Bravo – "מתחזים", ב-2018 הופיעה בסרטי הדרמה "מפלצת" ו"נוסטלגיה". היא זכתה להכרה נוספת על תפקידה בתור סוזן "סיידי" אטקינס, בסרטו של קוונטין טרנטינו – "היו זמנים בהוליווד".

מדיסון גם דיבבה דמות בשם קנדי בסרט "משפחת אדמס" שיצא לאקרנים ב-2019.

בספטמבר 2020, לוהקה מדיסון לתפקיד אמבר פרימן בסרט "צעקה", שבוים על ידי מאט בטינלי-אולפין וטיילר ג'ילט. הסרט יצא לאקרנים ב-14 בינואר 2022.

באפריל 2022 לוהקה מדיסון לתפקיד במיני-סדרת הטלוויזיה "האישה באגם".

ב-2025 זכתה בפרס האוסקר לשחקנית הטובה ביותר על תפקידה בסרט "אנורה". במאי של אותה השנה פורסם כי מדיסון וקירסטן דנסט יככבו בסרט "Reptilia" של הבמאי אלחנדרו לנדס אצ'באריה.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות שנולדו ב-1999
קטגוריה:אמריקאים שנולדו ב-1999